Hawar Tornêcengi

Hawar Tornêcengi yew nuştekarê Zazakiyo. Serra 1957ine de Dêrsım de, dewa Pılemoriye Harşiya Lolu de ame dınya. Mektebo verên dewe de, mektebo wertên Pırdo Sur de, mektebê zenaete ki Erzıngan de wend. Serra 1977ine de welat ra veciya, ame Almanya. Frankfurt de mektebo berz ‘İnformatik’ wend. 

Nıka Almanya de berfekina (tercumanina) Almanki, Tırki, Zazaki u Kırdaski keno. Zeweciyaeo, yew lacê xo esto.

Serra 1984ine ra nat zıwan u kulturê Zazay sero guriyeno u nusneno.
Folklorê Dêrsımi (lawıki, şanıki, mertali, qesey pi u khalıkan), ’38 sero qalkerdena kokıman u çarnayışan sero gurenayışê xo hewna dewam keno.

Lawık u kılamê ke ardê pêser ya ki ebe xo nusnê, hetê taê hunerberzan (senatkaran) ra kaset u CDyan de vaciyê. Kıtabê xoyo verên ‘Dêrsım de duey, Qesê pi u khalıkan, Erf u Mecazi, Çıbenoki, Ğeletnaêni’ serra 1992ine de ebe embazanê xo Mustafa Duzgıni u Munzur Comerdi pia vet. Dıma, lawıkê qomiê ke kerd bi arê, ebe namey ‘Taê Lawıkê Dêrsımi (Şıwari)’ serra 1992ine de Çapxaney Berheme (Anqara) de veciyay.

Hetan nıka xeylê pêserokan u dezganê ma de emegê xo vêrdo. Raver redaksiyonê Berheme (İsweç u Tırkiya) de guriya. Hewna redaksiyonê Warey, vetena Tija Sodıri u Veciyayışê Tiji (Tij Yayınları) de emegê xo vêreno.

 Kıtabê cı 
Dêrsım de duey, Qesê pi u khalıkan, Erf u Mecazi, Çıbenoki, Ğeletnaêni, 1992
Taê Lawıkê Dêrsımi (Şıwari), 1992 Çapxaney Berheme (Anqara)
Rozé Yena (şiyir u klami),Vejiyaisé Tiji,Estemol
Jü Şêftaliye Hazar Şêftali, Samed Behrengi (Farski ra çarnais), Vêjiyaişê Tiji, Estamol
Bıza Kole,Vedat Dalokay (Tırki ra çarnais),Vejiyaisé Tiji,Estemol

 Şanıki u hêkati 
 Bıze ve hirê bıjêku ra
 Feqiro xêğ
 Hêkata vilıka sermonıke
 Khalkêk (Khalê Gağani)
 Mitolociya Dêrsımi de “Mesela Pire”
 Sanıka Diksılêmani
 Sanıka thüye
 Vergo vêsan
 Xal ve werezay ra

 Çımey 
Antolociya Zazayan 

Kategoriye:Nuştekarê Zazayan
Kategoriye:Şarê Pılemoriye
Kategoriye:Merdumê ke 1957 de biyê
Kategoriye:Merdumê weşi
Kategoriye:Zazay